Številka: 4782-42/2019/76

Datum: 6. 10. 2022

Republika Slovenija, Ministrstvo za javno upravo, Tržaška cesta 21, Ljubljana, na podlagi 65. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in smiselna uporaba 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA SKLENITEV NEPOSREDNE POGODBE ZA ODDAJO SOLASTNIŠKEGA DELEŽA NA NEPREMIČNINI V NAJEM – RAZDELJEVALNICA HRANE Z JEDILNICO V STAVBI 1082-405, NA NASLOVU KIDRIČEVA ULICA 36, CELJE**

**1. Naziv in sedež organizatorja oddaje v najem**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet oddaje v najem**

Predmet oddaje v najem je poslovni prostor v pritličju poslovne stavbe 1082-405 na naslovu Kidričeva ulica 36 v Celju, ležeči na parc. št. 299/8 in 299/9, k. o. Teharje, v skupni izmeri 140 m2, ki vključuje razdeljevalnico hrane z jedilnico, priročno skladišče in sanitarije.

Zemljiškoknjižna lastnika stavbe na naslovu Kidričeva ulica 36 v Celju sta družba Intereuropa Globalni logistični center, d. d., v deležu 5783/10000 in Republika Slovenija, v deležu 4217/10000. Delež Republike Slovenije organizator oddaja v najem. Upravljavec tega deleža je Ministrstvo za javno upravo.

Solastnika ta prostor oddajata v najem za namen zagotavljanja prehranjevanja uslužbencev obeh solastnikov, ki v isti stavbi izvajajo svoje delovne naloge.

Prostor se oddaja v najem v stanju, v kakršnem je na dan prevzema v posest, in sicer za nedoločen čas. Najemna pogodba bo sklenjena z obema solastnikoma. Najemna pogodba lahko kadarkoli preneha po sporazumu pogodbenih strank oziroma z odpovedjo. Odpovedni rok je 30 dni.

**3. Vrsta pravnega posla in sklenitev pogodbe**

Oddaja solastniškega deleža na nepremičnini v najem se izvaja po metodi neposredne pogodbe. Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku lahko organizator odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

**4. Najnižja ponudbena cena**

Ponujena cena za najem solastniškega deleža 4217/10000 v upravljanju Ministrstva za javno upravo ne sme biti nižja od 282,50 EUR. V skladu z določili Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14 in 90/15) se za najem nepremičnine ne obračunava DDV, zato v navedeni ceni ni upoštevan.

V najemnino so vključeni obratovalni stroški.

Ponudba se odda na obrazcu z vsebino iz Priloge 1 te objave.

**5. Načini in rok sklenitve pogodbe**

Pogodba bo sklenjena s tistim ponudnikom, ki bo izpolnjeval vse razpisne pogoje.

**6. Način in rok plačila najemnine**

Najemnina se mesečno plačuje Ministrstvu za javno upravo na podračun enotnega zakladniškega računa pri Banki Slovenije, na številko, ki bo navedena na izstavljenem računu.

Organizator bo račun izstavil praviloma do 15. v mesecu za pretekli mesec. Rok plačila računa je 30 dni od dneva izstavitve računa. V primeru zamude plačila je najemnik dolžan plačati zakonske zamudne obresti.

**7. Pogoji in način oddaje ponudbe**

Ponudnik mora najkasneje do 3. 11. 2022 na elektronski naslov gp.mju@gov.si ali s priporočeno pošiljko ali osebno na vložišče na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 4782-42/2019 – NE ODPIRAJ« poslati:

1. izpolnjen in lastnoročno podpisan obrazec, ki je Priloga 1 te objave ter
2. zahtevana dokazila.

Šteje se, da je ponudba pravočasna, če je oddana na pošto priporočeno, in prispe na naslov organizatorja **najkasneje do dne 3. 11. 2022 do 15.00 ure.** [[1]](#footnote-1)

**Ponudniki, katerih ponudba ne bo pravočasna ali popolna, oziroma ne bodo izpolnjevali drugih pogojev iz te točke, bodo izločeni iz postopka.**

Odpiranje ponudb **NE BO javno**.

Ponudniki bodo o rezultatih odpiranju ponudb obveščeni na njihov naslov najkasneje 14 dni po zaključenem odpiranju ponudb.

V kolikor bo prispelo več enakih ponudb, bo organizirano pogajanje z namenom višanja najemnine.

**8. Dodatna pojasnila in ogled**

Ponudniki lahko postavijo vprašanja in zahteve za dodatna pojasnila kontaktni osebi:

Ime in priimek: Janka Jamnik

Elektronski naslov: janka.jamnik@gov.si

Tel: 01/478-7861

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Rok veljavnosti ponudbe**

Ponudba mora veljati najmanj 60 dni od dneva odpiranja ponudb.

**11. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

**na podlagi pooblastila št. 1004-113/2015/89 z dne 9. 6. 2022**

**Maja Pogačar**

**generalna direktorica**

**Direktorata za stvarno premoženje**

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)